Hari.
Pão-ra vakanajoronivini naothinia,
Jesus ipohina-ra vaꞌora honariaha:
—Vakiꞌdamaꞌa mahija avarakhananavaꞌavini,
avarakafianija kaimoni — vaꞌora niꞌaha.
Hari.
Ai vihiꞌaha.
Avakakafianina kabaꞌi Jesus vaꞌora honariaha adani ijaꞌari vaipohiki avajoina vagorana.
Vaꞌora kaaminavini naothinia,
arabo namahikia gaimoriha ada Jesus,
Deu-ra vara niꞌavini kaimoni.
Arabo namanija jominikosoaꞌaha ada Jesus.
Hari.
ꞌDako bodi pania vakavanamina kabaꞌi adani ipohina,
vakajominiꞌaha.
Kanava-ra aagathaniki ida sirisiriki danoki,
komini kanaꞌbahakia bikosonafarahavini.
Avagarini vani,
khaꞌaha ada Jesus kidipohi vakadiania,
adahana paha namania.
Vanokihahaviꞌaha ada Jesus paha namania adahana,
vakaimahidaꞌaha.
Paha kapamoarihi vavanihaꞌavini.
Vaofinina,
vakabarariariaꞌaha:
—Paha kapamoarihi bana o khara!
Jesus vaꞌora kaniꞌaꞌaha:
—Khai hora vakaniꞌa!
Hovani Jesus ho.
Hariꞌa vaimahida!
Oniaroa,
niha ada Pedro:
—Jesus,
ivani oa i koda,
hora honaria paha namania oadahana kadania ookhana.
—Khaꞌa — Jesua biniꞌaha ada Pedro.
Hari.
Kanava kabodinia akiꞌdafina ada Pedro.
Paha namania adahaꞌaha Jesus kania okhana.
Hari.
Pedroa bikamithaꞌihi ida sirisiriki danoki,
ofinimaniꞌaha.
Ofinina mani ida aniꞌomarina nakamaꞌdani hija.
Oniaroa,
bodiꞌbaraꞌaha:
—Jesus,
hora akavaꞌijoa bana!
Jorakia Jesua bigathiꞌaha ada Pedro,
biniꞌaha:
—Paꞌitxiꞌoamanija ida hora ikajariꞌdaravini.
Nahina mani ida hora ivakaijokajanaravini hija?
Hari.
Oniaroa,
vakiꞌdamaꞌbamakhamaꞌaha.
Radahaꞌihi ida sirisiriki danoki.
Kidipohia vakanamasiviꞌaha ada Jesus,
vaniꞌaha:
—Kaꞌoa oamani ida Deus kaisai ihini.
Hari.
Vakajoifianiꞌaha adani Jesus.
Genesaré ibavi onikia avakoꞌomisiꞌaha.
Avigaimoriꞌaha.
Genesaré ibavi kaijaꞌarini vaꞌora vanokiꞌaha,
Jesu-ra avigajorakiꞌaha.
Ijaꞌari Jesu-ra vanokiꞌiki avakahoaraharahanakhamaꞌiki vakavamoniki-ra vaꞌora vanavaꞌisohihaꞌavini afohahavi.
Ijaꞌari vaipohiki vaꞌora avavikhaꞌaha adani vakavamoniki Jesus kania vaꞌora anaihotara kaimoni.
Vakanikhariaha afohanana:
—Jakaho kadamakari ihini-ra vakaabadava — vaniꞌaha.
Jesus kamakari ihini-ra vakaabadabadarisahakhamaha avaihotahahaviꞌaha.